b'\n_START_ARTICLE_\nCitro\xc3\xabn Axel\n_START_PARAGRAPH_\nCitro\xc3\xabn Axel on Citro\xc3\xabnin vuosina 1984\xe2\x80\x931992 valmistama pieni henkil\xc3\xb6auto. Se oli sama auto kuin Citro\xc3\xabnin Romanian markkinoille suunnittelema Oltcit Club. Axelia myytiin ainoastaan Etel\xc3\xa4-Euroopassa, eik\xc3\xa4 se kuulunut Suomen-tuontiohjelmaan. Axelin kori muistuttaa jonkin verran Citro\xc3\xabn Visaa, mutta Axelissa on 1,1 tai 1,3 litran bokserimoottori. L\xc3\xa4nsimaihin ei tuotu kaksisylinterist\xc3\xa4 650-kuutioista moottoria.'